Gengið frá samningum við Skagakonur í fótboltanum ÍA hefur á að skipa ungu og efnilegu liði í kvennafótboltanum sem á liðnu hausti vann sér rétt til keppni í Pepsídeildinni næsta sumar . Ljóst er að ÍA mun áfram tefla fram sínum sterka og efnilega leikmannahópi , en einnig verður liðið styrk með nokkrum leikmönnum þegar líður að átökunum í efstu deild næsta vor . Magnea Guðlaugsdóttir þjálfari segir að eins og staðan er í dag muni það verða erlendir leikmenn . Þessa dagana eru undirritaðir leikmannasamningar og í gær var skrifað undir samninga við 16 leikmenn en þrjár stúlkur voru forfallaðar þegar undirskriftin fór fram . Magnea þjálfari segir að stúlkurnar hafi verið duglegar við æfingar í haust og vetur . Faxaflóamót byrjar hjá meistaraflokki um miðjan janúar , en stúlkurnar sem spila enn með 2. flokki eru byrjaðar að spila í mótum þennan veturinn . Flestar eru stúlkurnar í meistaraflokki enn i 2. aldursflokki en Magnea segir ljóst að fyrir margar þeirra verði nóg að spila með meistaraflokknum næsta sumar svo álagið verði ekki of mikið .